
הנהלת האגף - ירושלים
							       		תאריך: 06.08.17

לכבוד 
					מבלי לפגוע בזכויות 
							בדואר אלקטרוני: 
						

הנדון: בקשת חופש מידע – תוכנית הפרישה של עובדי רשות השידור
(סימוכין: פנייתך מיום 16.5.17)

בהמשך לפנייתך שבסימוכין, הריני מתכבד להשיבך, כדלקמן:

1. במענה לסעיף 1 לפנייתך– הממונה דחה את בקשתך, לקבל את נוהל ומתווה תכנית הפרישה של עובדי רשות השידור, מכוח סעיף 8(5) לחוק חופש המידע, תשנ"ח- 1998 מן הטעם כי המידע נוצר בידי רשות ציבורית אחרת. בעניין זה, הנך מוזמן לפנות אל משרד האוצר והארגונים המייצגים אשר התוו את הנוהל ואת תכנית הפרישה.
2. במענה לסעיף 2 לפנייתך – הממונה קיבל את בקשתך לקבל את מספר העובדים שעזבו או פוטרו במסגרת תכנית הפירוק. בעניין זה, מספר העובדים מחודש ספטמבר 2014 ועד ליום 15.5.17 אשר סיימו את העסקתם עומד על סך 587 עובדים, מתוכם 473 עובדים סיימו את העסקתם בגין תכנית הפרישה.
3. במענה לסעיף 3 לפנייתך – לאחר יום התחילה שכרה רשות השידור (בפירוק) שירותיהם של עובדים. נכון לכתיבת שורות אלה, עומד מספרם של עובדים שכירים אלה על סך 70 עובדים. בעניין מצבת העובדים העתידים להיקלט בתאגיד השידור – המידע אינו מצוי בידי הממונה, הנך רשאי לפנות לתאגיד השידור בכפוף לכל דין.
4. במענה לסעיף 4 לפנייתך – הכונסת הרשמית היא הממונה על פירוק רשות השידור.
5. במענה לסעיף 5 לפנייתך – הממונה דוחה את בקשתך, למסירת תכנית הפירוק של רשות השידור, בהתאם לסעיף 9(א)(4) לחוק חופש המידע, תשנ"ח- 1998. בעניין זה, חל איסור על הכונס הרשמי למסור מידע שהתקבל "מתוך התיק", ללא צו מבית המשפט המחוזי. בעניין זה ראה סעיף 18(ג)(ה) וסעיף 59(ג) לפקודת פשיטת הרגל [נוסח חדש], תש"ם – 1980.  בעניין בקשתך למסירת הדו"ח הכספי על עלויות תכנית הפרישה -  הנך רשאי לפנות למשרד האוצר, כאמור בסעיף 1 לעיל ולבקש את המידע בכפוף לכל דין. 
בברכה,
עופר חדד, עו"ד
 הממונה על העמדת המידע לציבור 

